text: Kunne låne penge – bare ikke til et hus på Als
  07 december 2015 kl. 17.26
  Pernille Christiansen fra Fredericia kunne godt låne til at lille hus. Bare ikke til et hus på Nordals, som hun ønskede.
  - Jeg fik nærmest en depression over at have fået et nej, siger hun mandag til TV SYD.  Jeg var slet ikke forberedt på det. Alt gik lige helt i stå.
  Hun ved faktisk ikke, hvorfor hun fik afslag. Hun havde spurgt i sit pengeinstitut om, hvor meget hun kunne låne. Og havde fået et positivt svar.
  Men da hun fortalte, at huseet, hun ville købe, lå på Als, kunne det pludselig ikke lade sig gøre.
  - Jeg har jo egentlig råd til det. Det er bare beliggenheden, der ikke bliver støttet.  Jeg må godt købe i Trekantsområdet, men bare ikke på Als.
  Hun har hørt fra ejendomsmægleren i Guderup, at hun ikke er den eneste, der får nej, når de vil købe på Als.
  
  